Eriksnäsin Asukasyhdistys ry PÖYTÄKIRJA

Vuosikokous

Aika ja paikka: 27.11.2020 klo 19, Eriksnäsin pallokentän pukukoppi

Osallistujat: Hallitus, Sari Siikala, Samira Jaakkola, Juha Liikanen, Tero Oksanen, Ari Hurtta, Petja Korjakoff, Jarkko Pennanen

Asukkaat, Tapio Virtanen, Vasily Maltsev

1. Kokouksen avaus
* Yhdistyksen puheenjohtaja Tero Oksanen avasi kokouksen klo 19.

1. Kokouksen toteaminen lailliseksi ja päätösvaltaiseksi
* Kokous todettiin lailliseksi ja päätösvaltaiseksi.
* Kokouksen puheenjohtajaksi valittiin Tero Oksanen ja sihteeriksi Tero.

Kokouksessa olivat läsnä Sari Siikala, Juha Liikanen, Tero Oksanen, Jari Hankonen, Samira Jaakkola, Petja Korjakoff , Vasily Maltsev ja Tapio Virtanen
Pöytäkirjan tarkastajat: Juha Liikanen ja Sari Siikala.

Äänten laskijat valitaan tarvittaessa.

1. Esityslistan hyväksyntä
* Esityslista hyväksyttiin.

1. Vastuuvapauden myöntäminen hallitukselle
* TiliElina/Elina Myllymäki tehnyt menneen vuoden kirjanpidon
* Päätetään, että Myllymäki tekee myös tulevan vuoden kirjanpidon
* Tilillä rahaa 2992,82 euroa
* Asukasyhdistyksen vuosikokous myönsi hallitukselle vastuuvapauden.

1. Kaavoitusasiat .
* Eriksnäsin osayleiskaava on toistaiseksi ns. jatkovalmistelussa. Mahdollinen aikataulu on ensi kevät Sibbesborgin osayleiskaavan valmistumisen yhteydessä tai sitten vasta tämän jälkeen riippuen kaavoittajan resursseista. Joka tapauksessa asia ei etene vähään aikaan, toisin sanoen osayleiskaava on joutunut vastatuleen.
* Kevyenliikenteen väylä:
	+ Kunta jatkaa kävelytietä uuden valmistuvan yritystien varteen, joka alkaa Hiekkamäentien ja Erksinäsintien risteyksestä päättyen Söderkullaan. Asukasyhdistys seuraa tilannetta.
* Mitä tapahtuu ns. vanhalle yhteydelle koululle? Tapio Virtanen lupasi selvittää 10 vuotta vanhan hiekkatien jatkoa. Seppo Suominen kirjoittanut kadun sulkemisesta FB:ssä.
1. Yhdistyksen hallituksen kokoonpano uudelle kaudelle
* Hallituksesta jäi pois Petri Takkula.
* Uutena jäsenenä on hallitukseen valittu Veronica Eronen.
* Hallituksen kokoonpano on siis Sari Siikala, Juha Liikanen, Samira Jaakkola, Jari Hankonen, Petja Korjakoff, Tero Oksanen, Ari Hurtta, Jarkko Pennanen, Tapio Olkinuora ja Veronica Eronen.
* Hallituksen puheenjohtajaksi valittiin Samira Jaakkola ja varapuheenjohtajaksi Tero Oksanen.
* Yhdistyksen rahastonhoitajana jatkaa Juha Liikanen.
* Hallituksen jäsenille ei makseta kokouspalkkioita.
* EAY:n toiminta perustuu pitkälti hallituksen toimintaan. Pohdittiin, onko hallituksessa jäseniä jo liikaa. Aktiiviset voivat olla muutoinkin mukana EAY:n toiminnassa. Tällä hetkellä ei kuitenkaan muuteta kokoonpanoa.
1. Muut asiat
* Asukasyhdistyksen tulee jatkaa yhteistyötään kunnan kanssa ja saada mielipiteensä julki.
* Sari Siikala lupasi päivittää yhdistyksen verkkosivut.
* Sähly on keskiviikkoisin klo 21. Ari hoitaa ilmoituksen Facessa sekä laskutuksen.
* Oikeusturvavakuutuksen kysyminen hallituksen jäsenille (Juha Liikanen).
* Edelleen mietitään, miten saataisiin uutta intoa mukaan. Tarvitaan ideoita ja väkeä mahdollisesti hoitamaan pieniä tehtäviä, esim. talkoiden järjestämistä ja tiedottamista. Muistutellaan Facebookissa kylätoimikunnan hiipumisesta: ”Haluamme uusiutua! Tule mukaan, kaikki ideat ja pienikin apu tarpeen. Ilman yhdistystä ei avustuksia voi hakea”.
* Kyläjuhlaa pidetään erittäin tärkeänä kyläyhteisön kannalta.
* Kyläjuhla palaveri pidetään toukokuussa. Kutsutaan ajoissa tilaisuuteen esim. 19.5. klo 18.
	+ Teemaana uusien jäsenien hankkiminen.
	+ Mahdollisten kyläjuhlateeman miettiminen tai jopa tapahtumien järjestäminen (kirpputori, mäkiautokisat jne.)
* Aikaisemmin pohdittu, miten asukasyhdistys voisi auttaa Eriksnäsintien päässä olevan veneen laskupaikan kunnostamisessa. Tapio Olkinuora on levittänyt sinne sepeliä. Kokouksessa ei tehty asiaan liittyen päätöksiä.
* Päätettiin, että yhdistyksen hallituksen varsinaisen asukasyhdistyksen jäsenkokoukset ja muut sääntömääräiset kokoukset voidaan pitää tarvittaessa etäkokouksena.
* Keskusteltiin, että asukasyhdistys voisi järjestää etäkokouksia, jolloin mahdollisesti saataisiin lisää osallistujia mukaan. Tapio Virtanen ehdotti, että kunnan edustaja voisi kertoa kunnan suunnitelmista osallistujille
* Vasily ehdotti, että EAY:n kokous pidettäisiin aikeisemmin syksyllä, jolloin osallistuminen olisi mukavampaa. Tämä on aikaisemmin ollutkin käytäntö ja sitä tavoitellaan seuraavalla kaudella.
* Idealista tulevaisuuteen (mikäli vapaaehtoisia löytyy)
	+ Uutena hankkeena ehdotettiin tennis-/padelkentän rakentamista. Tähän tarvittaisiin innokas vetäjä. Tällaisiin hankkeisin on mahdollisuus hakea erilaisia avustuksia etukäteen.
1. Kokouksen päättäminen
* Kokous päätettiin klo 20.